b"\n_START_ARTICLE_\nUnilever\n_START_PARAGRAPH_\nAng Unilever ay isang kompanyang multinasyonal ng consumer goods na Briton-Olandes, at kapuwang nakahimpil sa Rotterdam, Netherlands at London, United Kingdom. Kabilang sa mga produkto nito ay mga pagkain, inumin, personal na pangangalaga, at pampalinis. Pangatlo ito sa mga pinakamalaking kompanyang pang-consumer goods batay sa kita noong 2012, pagkaraan ng Procter & Gamble at Nestl\xc3\xa9. Ang Unilever ay pinakamalaking tagagawa ng mga palamang pampakain, tulad ng margarina. Bilang isa sa mga pinakaunang kompanyang multinasyonal, makukuha ang mga produkto nito sa 190 bansa. Pagaari ng Unilever ang mahigit na 400 tatak (brands), subalit pinagtutuunan nito ang pansin sa 13 tatak na may benta na higit sa 1 bilyong euro: Axe, Dove, Omo, Becel, sorbetes ng Heartband, Hellmann's, Knorr, Lipton, Lux, Magnum, Rama, Rexona, Sunsilk, at Surf."